b'\n_START_ARTICLE_\nHotel Transsilv\xc3\xa0nia\n_START_SECTION_\nArgument\n_START_PARAGRAPH_\nDr\xc3\xa0cula \xc3\xa9s l\'amo i creador de l\'Hotel Transsilv\xc3\xa0nia, un resort de cinc estrelles on els monstres del m\xc3\xb3n poden estar fora de perill de la civilitzaci\xc3\xb3 humana. Dr\xc3\xa0cula convida a alguns dels monstres m\xc3\xa9s famosos, com Frankenstein i la seva dona Eunice, Murray la M\xc3\xb2mia, els llops Wayne i Wanda, Griffin l\'Home Invisible, Peus grans i altres amics per celebrar el 118\xc3\xa8 aniversari de la seva filla Mavis._NEWLINE_Tanmateix, aquesta farsa sense voler atreu l\'atenci\xc3\xb3 d\'un jove viatger hum\xc3\xa0 anomenat Jonathan, que estava explorant el bosc proper i segueix al personal de l\'hotel. Quan Jonathan entra a l\'hotel, Dr\xc3\xa0cula fren\xc3\xa8ticament intenta ocultar-lo dels seus clients. Per\xc3\xb2 Jonathan \xc3\xa9s descobert per Mavis i en Dr\xc3\xa0cula es veu obligat a anunciar que l\'aniversari de la Mavis tindr\xc3\xa0 una perspectiva jove. D\'aquesta manera, Jonathan se les arregla per donar vida a les activitats de l\'hotel i tothom queda encantat amb ell, especialment la Mavis. Amb el temps, fins i tot a en Dr\xc3\xa0cula comen\xc3\xa7a a agradar-li l\'hum\xc3\xa0 i li acaba agafant confian\xc3\xa7a quan veu que el jove sap alguna cosa sobre ells de manera respectuosa._NEWLINE_Malauradament, el xef Wilson Quasimodo s\'adona que Jonathan \xc3\xa9s hum\xc3\xa0 i el captura per cuinar, la qual cosa obliga a en Dr\xc3\xa0cula intervenir directament amb m\xc3\xa0gia, paralitzant el xef. Al final, la festa d\'aniversari resulta un \xc3\xa8xit escandal\xc3\xb3s fins a tal punt que Dr\xc3\xa0cula reacciona de manera exagerada al pet\xc3\xb3 innocent de Mavis i Jonathan. Les coses es posen pitjor quan el Xef Quasimodo interromp la festa i revela la veritable naturalesa de Jonathan. Tot i que la clientela es rebel\xc2\xb7la, Mavis encara accepta i expressa el seu desig d\'estar amb Jonathan tot i que \xc3\xa9s hum\xc3\xa0. Per\xc3\xb2 en Jonathan se sent obligat a rebutjar Mavis per l\'amor del seu pare i abandona l\'hotel. M\xc3\xa9s tard, s\'adona que Dr\xc3\xa0cula en els seus esfor\xc3\xa7os per protegir la Mavis, li ha trencat el cor i ara ella entre ll\xc3\xa0grimes vol quedar-se a l\'hotel per sempre._NEWLINE_Desitjant desfer el seu error, Dr\xc3\xa0cula conven\xc3\xa7 els seus amics per ajudar-lo a trobar en Jonathan i fins i tot arrisca la seva pr\xc3\xb2pia vida aventurant-se en la llum del dia per fer-ho. A l\'assabentar-se que Jonathan est\xc3\xa0 a punt d\'agafar un vol de l\'aeroport Transsilv\xc3\xa0nia, corren i entren en un poble pel cam\xc3\xad. En aquesta ciutat, Dr\xc3\xa0cula i la seva companyia se sorprenen en veure als \xc3\xa9ssers humans disfressats com els monstres de tribut. Per aclarir el cam\xc3\xad, Frankenstein intenta espantar, per\xc3\xb2 descobreix que els humans els donen alegrement la benvinguda al seu lloc i fins i tot els proporcionen una ruta amb ombra a trav\xc3\xa9s de la ciutat perqu\xc3\xa8 Dracula avanci a m\xc3\xa0xima velocitat._NEWLINE_Malgrat tot, en Dr\xc3\xa0cula arriba massa tard a l\'aeroport i l\'avi\xc3\xb3 de Jonathan ja s\'ha enlairat. Sense altra alternativa, Dr\xc3\xa0cula desesperadament vola en ple dia i sent ferit pel sol. Amb molt d\'esfor\xc3\xa7, arriba a l\'avi\xc3\xb3 i recorre a la seva habilitat de control de la ment amb un dels pilots per demanar disculpes i dir a en Jonathan que torni a estar amb la seva filla. Jonathan accepta les disculpes de Dr\xc3\xa0cula i manipula l\'avi\xc3\xb3 de tornada a l\'aeroport. M\xc3\xa9s tard, Dr\xc3\xa0cula torna amb en Jonathan a casa on en Jonathan es declara a la Mavis i li explica la ra\xc3\xb3 per la qual va haver de rebutjar-la. Dr\xc3\xa0cula d\xc3\xb3na la seva benedicci\xc3\xb3 a la seva relaci\xc3\xb3 i l\'hotel t\xc3\xa9 una altra festa per celebrar. La pel\xc2\xb7l\xc3\xadcula acaba amb imatges de Dr\xc3\xa0cula i els seus amics en l\'estil de l\'animaci\xc3\xb3 tradicional durant els cr\xc3\xa8dits.\n_START_SECTION_\nProducci\xc3\xb3\n_START_PARAGRAPH_\nHotel Transsilv\xc3\xa0nia portava en desenvolupament des de 2006, quan Anthony Stacchi i David Feiss anaven a dirigir-la. El 2008, Jill Culton prengu\xc3\xa9 el lloc de director, i Chris Jenkins el 2010. Finalment va ser Genndy Tartakovsky qui ocuparia el c\xc3\xa0rrec, dirigint la seva primera pel\xc2\xb7l\xc3\xadcula._NEWLINE_El novembre de 2011 es va anunciar que Miley Cyrus faria la veu de Mavis, la filla adolescent de Dr\xc3\xa0cula, per\xc3\xb2 el febrer de 2012 Adam Sandler anunci\xc3\xa0 que Cyrus havia abandonat la pel\xc2\xb7l\xc3\xadcula per concentrar-se en la seva carrera musical. Va ser reempla\xc3\xa7ada per Selena Gomez.\n_START_SECTION_\nCr\xc3\xadtica\n_START_PARAGRAPH_\nHotel Transsilv\xc3\xa0nia va rebre opinions mixtes dels cr\xc3\xadtics, els quals van aclamar l\'animaci\xc3\xb3 i direcci\xc3\xb3, per\xc3\xb2 van criticar el seu gui\xc3\xb3. A Rotten Tomatoes el 43% dels cr\xc3\xadtics li va donar una ressenya positiva amb una mitjana de 5.3/10 basant-se en 132 ressenyes. En consens, el web diu: "El to pr\xc3\xb2sper i fr\xc3\xadvol d\'Hotel Transsilv\xc3\xa0nia pot complaure als nens, per\xc3\xb2 pot ser bulliciosa o d\xc3\xa8bilment escrita per audi\xc3\xa8ncies adultes."\n_START_SECTION_\nSeq\xc3\xbcela\n_START_PARAGRAPH_\nEl director de la pel\xc2\xb7l\xc3\xadcula, Genndy Tartakovsky, va comentar l\'octubre de 2012 la possibilitat de realitzar una seq\xc3\xbcela: "Tothom est\xc3\xa0 parlant sobre aix\xc3\xb2, per\xc3\xb2 encara no hem comen\xc3\xa7at a escriure-la. Hi ha un munt d\'idees divertides amb les quals podr\xc3\xadem jugar. \xc3\x89s un m\xc3\xb3n amb potencial". El novembre de 2012, es va confirmar la seq\xc3\xbcela, que ser\xc3\xa0 estrenada el 2015.'